Συντεταγμένες: 44°30′35″N 11°28′14″E﻿ / ﻿44.50972°N 11.47056°E﻿ / 44.50972; 11.47056

Το **Καστενάζο** (Ιταλ. *Castenaso*) είναι ένας δήμος της βορειοανατολικής Ιταλίας που βρίσκεται στην περιφέρεια της Εμίλια Ρομάνια, στην επαρχία της Μπολόνια.

Γεωγραφία
---------

Το Καστενάζο βρίσκεται κοντά στην Μπολόνια, περίπου 11 χιλιόμετρα, γι αυτό μπορεί να θεωρηθεί προάστιο της πόλης. Πρόκειται για έναν καθαρά πεδινό δήμο με υψόμετρο στα 42 μέτρα, με διαφορές που πάνε από τα 29 μέτρα ελάχιστο μέχρι τα 58 μέτρα μέγιστο υψόμετρο. Η έκταση του δήμου διασχίζεται από τον χείμαρρο Ίντιτσε (*Idice*). Η συνολική έκταση του δήμου είναι 35,74 τ.χλμ. και οι γεωγραφικές του συντεταγμένες είναι: 44°30'35"28 N γεωγραφικό πλάτος και 11°28'14"88 E γεωγραφικό μήκος.

Τα δημοτικά διαμερίσματα που αποτελούν τον δήμο είναι Βεντούρο, Βιλλανόβα, Γκράτσιε, Κα Μοράτι, Κάζε Μπιάνκε, Καστενάζο, Κιέζα ντι Βιλλανόβα, Μαντόννα, Μαράνο, Νταμιάνι, Πεντάνια, Τόρρε, Φιέσο, Φοσαμάρτσα.

Το Καστενάζο συνορεύει με τους δήμους του Γκραναρόλο ντελλ'Εμίλια, της **Μπολόνια**, του Μπούντριο, του Οτσάνο ντελλ'Εμίλια και του Σαν Λάτσαρο ντι Σάβενα.

Ιστορία
-------

Λούβρο Ευρήματα βιλλανοβιάνου πολιτισμού
Η περιοχή που σήμερα καταλαμβάνει ο δήμος του Καστενάζο ήχε κατοικηθεί από πολύ παλιά. Μεταξύ 1853 και 1856 ο Γκοτζαντίνι (*Gozzadini*) πραγματοποίησε ανασκαφές, μετά από μία τυχαία ανακάλυψη, στο κτήμα του που βρισκότανε κοντά στον οικισμό που σήμερα είναι γνωστός ως Βιλλανόβα ντι Καστενάζο. Σε αυτές τις ανασκαφές βρέθηκε μία νεκρόπολη που αρχικά θεωρήθηκε ότι ανήκε στους Ετρούσκους, αργότερα όμως καθορίστηκε ότι ανήκαν σε έναν παλαιότερο πολιτισμό στον οποίο ο Γκοτζαντίνι έδωσε το όνομα Βιλλανοβιάνο από το όνομα του αγροκτήματος του. Πρόκειται για έναν πολιτισμό που αναπτύχθηκε μεταξύ του 9ου και του 6ου αιώνα π.Χ.

Κατά τη Ρωμαϊκή εποχή η περιοχή ήταν κατοικημένη χωρίς όμως την ύπαρξη ενός πραγματικού οικισμού. Οι μαρτυρίες της εποχής βρίσκονται στη διαίρεση των αγροτικών εκτάσεων με τη Ρωμαϊκή μέθοδο της Τσεντουριατσιόνε (*Centuriazione*) καθώς και στα χαντάκια αποστράγγισης που βρίσκουμε μέχρι σήμερα. Εκείνη την περίοδο, δηικιτικά, οι εκτάσεις που βρίσκονταν αριστερά του Ίντιτσε ανήκαν στην Μπολόνια ενώ εκείνες στα δεξιά στην Κλατέρνα (*Claterna*), Ρωμαϊκή πόλη που βρισκόταν στον σημερινό δήμο του Οτσάνο ντελλ'Εμίλια. Την πρώτη μεσαιωνική περίοδο η περιοχή θα ανακαταληφθεί από τους αγρότες εξαιτίας τον κινδύνων από τις συνεχείς επιδρομές των βαρβάρων. Το πρώτο έγγραφο που αναφέρεται στο Καστενάζο είναι του 11ου αιώνα. Από τα τέλη του μεσαίωνα και μέχρι τις αρχές του 19ου αιώνα η περιοχή κατοικούταν από αγρότες που βρίσκονταν διάσπαρτοι και ένα μικρό χωριό στο σημείο που ενώνονται ο χείμαρρος Ίντιτσε και η σημαντική ιστορική οδός Σαν Βιτάλε (*San Vitale*). Αργότερα θα προστεθούν και οι πολυτελείς επαύλεις των μεγάλων γαιοκτημόνων. Το 1804 θα γίνει η διοικητική ένωση όλων των περιοχών και οικισμών που αποτελούν και τον σημερινό δήμο. Από τα μέσα του 19ου αιώνα το Καστενάζο αρχίζει να αποκτά πραγματική υπόσταση, το 1852 θα δημιουργηθεί ο δήμος και τα επόμενα χρόνια θα αρχίσει η κοινωνική και πολιτιστική ζωή του.

Στον δεύτερο παγκόσμιο πόλεμο το μεγαλύτερο μέρος των κατοίκων του Καστενάζο θα συμμετάσχουν στην αντίσταση ενώ το 1945 θα βομβαρδιστεί και θα καταστραφεί σχεδόν ολοκληρωτικά.

Μνημεία και πολιτισμός
----------------------

### Μνημεία

Παρόλο που ο δήμος υπέστη τεράστιες καταστροφές κατά τον δεύτερο παγκόσμιο πόλεμο δεν έχει ολική έλλειψη μνημείων.

* Στη Βιλλανόβα μπορούμε να βρούμε το Μουσείο του Βιλλανοβιάνου πολιτισμού, την έπαυλη Γκοτζαντίνι και την εκκλησία του Αγίου Αμπροτζιο (*Sant’Ambrogio*).
* Την εκκλησία του Αγίου Ιωάννη του Βαπτιστή στο Καστενάζο
* Το ιερό της Παναγίας του Πιλάρ (*Madonna del Pilar*) στον οικισμό Μαντόννα.
* Την εκκλησία του Αγίου Πέτρου, που ανακαινίστηκε τον 18ο αιώνα, στο Φιέσο.
* τις επαύλεις Νταμιάνι (*Damiani*) και Σιλβάνι Πεντερτσάνι (*Silvani Pederzani*) στο Μαράνο

### Πολιτισμός

Η πολιτιστική προσφορά του δήμου, εκτός από το μουσείο και τις αρχαιολογικές ανασκαφές, περιλαμβάνει

* Τη γιορτή των σταφυλιών (*Festa dell’uva*). Διαρκεί ένα σαββατοκύριακο και περιλαμβάνει γαστρονομικά περίπτερα, μουσικές και θεατρικές εκδηλώσεις, αθλητικά τουρνουά και καλλιτεχνικές εκθέσεις.
* Τη γιορτή των πολιτισμών (*Festa delle culture*). Πρόκειται για ένα ταξίδι στους διάφορους πολιτισμούς που υπάρχουν γύρο από τη Μεσόγειο.
* Τη γιορτή της μπύρας (*Festa della birra*)

Κοινωνία
--------

Οι μόνιμοι κάτοικοι του δήμου, σύμφωνα με τα στοιχεία της 1ης Ιανουαρίου του 2011, είναι 14209 άτομα

Οι ξένοι μόνιμοι κάτοικοι, την ίδια περίοδο, είναι 682. οι χώρες από τις οποίες προέρχονται οι περισσότεροι είναι η Ρουμανία με 146, το Μαρόκο με 99 και η Ουκρανία με 73. στο Καστενάζο κατοικεί μόνιμα και ένας Έλληνας.

Βιβλιογραφία
------------

* E. Angiolini, M. Saccomandi, *Castenaso e il suo territorio: cenni storici in Archivio Storico Comunale di Castenaso: inventario* di Enrico Angiolini e Monica Saccomandi, Bologna, 2005, pp. 3–11.
* *Castenaso: la storia, i luoghi, le immagini* Castenaso-Bologna, 1984
* A. Benetti, L. Broccoli, G. Ognibene, *Castenaso: un contributo per la conquista della democrazia e della libertà*, Bologna, 1975

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καστενάζο** |

* Δήμος του Καστενάζο (Ιταλικά)
* Μουσείο του Βιλλανοβιανού πολιτισμού (Ιταλικά)
* Δήμοι της Ιταλίας (Ιταλικά)
* Εθνική Στατιστική Υπηρεσία Ιταλίας Αρχειοθετήθηκε 2017-06-22 στο Wayback Machine. (Αγγλικά)
* Γεωγραφική εγκυκλοπαίδεια της Ιταλίας (Ιταλικά)

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
 Δήμοι της Μητροπολιτικής Πόλεως της Μπολόνια |
| --- |
|  |
| 
Άλτο Ρένο Τέρμε · Αντσόλα ντελλ'Εμίλια · Αρτζελάτο · Μπαριτσέλλα · Μπεντιβόλιο · Μπολόνια · Μπόργκο Τοσσινιάνο · Μπούντριο · Καλντεράρα ντι Ρένο · Καμουνιάνο · Καζαλέκκιο ντι Ρένο · Καζαλφιουμανέζε · Καστέλ Γκουέλφο ντι Μπολόνια · Καστέλ Ματζόρε · Καστέλ Σαν Πιέτρο Τέρμε · Καστέλ ντ'Αϊάνο · Καστέλ ντελ Ρίο · Καστέλ ντι Κάζιο · Καστέλλο ντ'Άρτζιλε · Καστενάζο · Καστιλιόνε ντεϊ Πέπολι · Κρεβαλκόρε · Ντότσα · Φοντανέλιτσε · Γκάτζο Μοντάνο · Γκαλλιέρα · Γκραναρόλο ντελλ'Εμίλια · Γκριτσάνα Μοράντι · Ίμολα · Λιτσάνο ιν Μπελβεντέρε · Λοϊάνο · Μαλαλμπέργκο · Μαρτσαμπόττο · Μεντιτσίνα · Μινέρμπιο · Μολινέλλα · Μονγκιντόρο · Μόντε Σαν Πιέτρο · Μοντερέντσιο · Μοντσούνο · Μορντάνο · Οτσάνο ντελλ'Εμίλια · Πιανόρο · Πιέβε ντι Τσέντο · Σάλα Μπολονιέζε · Σαν Μπενεντέττο Βαλ ντι Σάμπρο · Σαν Τζόρτζο ντι Πιάνο · Σαν Τζοβάννι ιν Περσιτσέτο · Σαν Λάτσαρο ντι Σάβενα · Σαν Πιέτρο ιν Καζάλε · Σαντ'Άγκατα Μπολονιέζε · Σάσσο Μαρκόνι · Βαλσαμότζα · Βεργκάτο · Τζόλα Πρεντόζα |  |
|  |
| 
**Δήμοι της Εμίλια-Ρομάνια** |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 132542321

 |

 |